Piràmide (arquitectura)

context: Des del punt de vista funcional, la piràmide precolombina era diferent de l'egípcia, ja que no estava construïda amb una finalitat funerària sinó com a temple, com a residència d'una deïtat. Tanmateix, excavacions recents confirmen que acostumaven a incorporar-hi tombes, tal com s'ha comprovat a la piràmide escalonada maia de Palenque, anomenada Temple de les Inscripcions; en aquesta piràmide, l'any 1952, l'arqueòleg Ruz Lhuillier hi va descobrir la tomba de Pacal el Gran. Una gran llosa cobria l'escalinata que baixava cap a l'interior del temple i en dos trams arribava a la cripta funerària, que fou construïda cap a l'any 675.[41]
qas: answers: text: precolombina
question: Quina piràmide era diferent de l'egípcia des del punt de vista funcional?

answers: text: Temple de les Inscripcions
question: Com s'anomena la piràmide escalonada maia de Palenque?

answers: text: Ruz Lhuillier
question: Qui va descobrir la tomba de Pacal el Gran?

answers: text: Una gran llosa
question: Què cobria l'escalinata que baixava cap a l'interior del temple?

context: Les Piràmides de Güímar, o «Majanos de Xacona», es troben al municipi de Güímar, a la costa sud-est de l'illa de Tenerife, a uns 26 kilòmetres de la ciutat de Santa Cruz de Tenerife. Són sis construccions en forma de piràmides escalonades amb una orientació astronòmica. La majoria dels arqueòlegs creuen que les piràmides van ser construïdes per agricultors que havien acumulat les roques per les vores de les seves terres de conreu, tal com es feia comunament en altres zones de les Illes Canàries. D'altra banda, no s'han trobat proves que demostrin que aquestes piràmides hagin estat construïdes pels guanxes; de fet, hi ha proves arqueològiques que en determinen una antiguitat no superior als 200 anys.[59]
qas: answers: text: agricultors
question: Per qui creuen alguns arqueòlegs que van ser construïdes les piràmides que es troben al municipi de Güímar?

answers: text: que aquestes piràmides hagin estat construïdes pels guanxes
question: De què no s'ha trobat proves?

answers: text: no superior als 200 anys
question: Quina antiguitat tenen les piràmides segons les proves arqueològiques?

context: Les piràmides de Núbia, al Sudan, van ser construïdes per servir com a monuments per als reis i reines de Napata i Meroe. A Núbia es van començar a construir piràmides més de 800 anys després de les darreres tombes reials que es van fer a Egipte.[35] Es diferencien de les egípcies principalment perquè es construïen amb un angle molt més pronunciat, d'uns 70 graus, així com per ser d'una altura molt més petita; se'n coneixen 223.[36] Moltes de les piràmides tenien capelles construïdes contra el seu mur oriental i estaven decorades amb relleus. Quasi totes les estructures eren de tipus estàndard amb unes escalinates, situades a l'est de les capelles, que entraven fins a les cambres mortuòries. Aquestes cambres estaven compostes de dues a tres sales en les quals en les parets, de vegades, hi havia inscripcions del Llibre dels Morts.[37]
qas: answers: text: Sudan
question: On són les piràmides de Núbia?

answers: text: per servir com a monuments per als reis i reines de Napata i Meroe
question: Per a què van ser construïdes les piràmides de Núbia?

answers: text: d'uns 70 graus
question: De quant és l'angle amb els que es construeixen les piràmides de Núbia?

answers: text: 223
question: Quantes piràmides es coneixen a Núbia?

answers: text: amb relleus
question: Com estaven decorades moltes de les capelles de les piràmides de Núbia?

context: La Piràmide de Tòquio (o Piràmide de Shimizu) està actualment en projecte. Està pensada com una enorme estructura multifuncional ubicada a la badia de Tòquio, al Japó. El projecte ha estat realitzat per l'arquitecte italià Dante Bini i la seva altura seria dotze vegades més gran que la Gran Piràmide de Giza; tindria 2.004 metres d'altura i allotjaria en el seu interior una ciutat per a 750.000 persones en una superfície de 88 km². Està pensada per poder satisfer la demanda d'espai de Tòquio.[63]
qas: answers: text: La Piràmide de Tòquio
question: Quina piràmide està actualment en projecte?

answers: text: Piràmide de Shimizu
question: Amb quin altre nom es coneix la Piràmide de Tòquio?

answers: text: a la badia de Tòquio, al Japó
question: On està ubicada la Piràmide de Tòquio?

answers: text: Dante Bini
question: Qui ha realitzat el projecte de la Piràmide de Tòquio?

answers: text: 2.004
question: Quants metres d'altura tindria la Piràmide de Tòquio?

context: A l'Índia no es van construir piràmides de pedra. Tanmateix, hi abunden els «mandir» (temples) amb una forma piramidal que, segons el tipus, són anomenats d'una manera genèrica «gopuram». Són com portes monumentals que permeten l'accés als recintes sagrats. Des del terra el traçat piramidal és molt escarpat a conseqüència de la superposició dels pisos de planta rectangular. Com moltes piràmides, aquestes estructures de l'hinduisme cerquen imitar una muntanya; en aquest cas, la sagrada Muntanya Meru, que representa la simbologia hinduista de l'axis mundi).[57]
qas: answers: text: piràmides de pedra
question: Què no es va construir a l'India?

answers: text: als recintes sagrats
question: On permeten l'accés els «mandir»?

answers: text: a conseqüència de la superposició dels pisos de planta rectangular
question: Per què és molt escarpat des de terra el traçat piramidal?

answers: text: sagrada
question: Com és la Muntanya Meru?